18મી ડીસેમ્બર નારોજ ખાણ ખનીજ વિભાગના રોયલ્ટી ઇન્સ્પેકટર મેહુલકુમાર ભરતભાઇ શાહ સ્ટાફ સાથે વાહન ચેકિંગમાં હતા તે વેળાએ સોનગઢ તરફ જતા હાઇવેની જમણી બાજુ આવેલ ખોડીયાર હોટલ પાસે ટ્રક નંબર GJ-19-X-4910 માં તપાસ કરતા તેમાં ઓવરલોડ ગેરકાયદેસર રોયલ્ટી પાસ કરતા વધારે ખનીજ રેતી ભરી તેનુ વહન કરી લઇ જતાં હોવાનું જાણવા મળ્યું હતું,કાર્યવાહી દરમિયાન ટ્રક ચાલક નાસી પણ છૂટ્યો હતો જેથી અધિકારીઓ ટ્રક લઇ તેમની કચેરીએ આવતા હોય તે વખતે વ્યારા-એચપી પેટ્રોલ પંપ પાસે આવેલ વજન કાંટા પાસે ટ્રક વજન કરવા ઉભી કરતા ત્યાં કાર લઈને આવેલો ધર્મેશભાઇ ચોધરી નામના ઇસમે બોલચાલી કરી હતી અને કાયદેસરની ફરજમાં અવરોધ ઉભો કર્યો હતો,ત્યારબાદ રેતી ભરેલી ટ્રક ને વ્યારા ખાતે આવેલ જીલ્લા સેવા સદનનાં કંમ્પાઉન્ડમાં પાર્ક કરતા હતા તે સમયે કંમ્પાઉન્ડમાં એક ટોળા સાથે ધસી આવેલ ધર્મેશભાઇ ચોધરીએ રોયલ્ટી ઇન્સ્પેકટર,માઈન્સ સુપર વાઈઝર અને સર્વેયર સાથે દાદાગીરી કરી તેમના પરિવારજનો ઉપર હુમલો કરવાની ધમકી આપી ટ્રક ચોરી કરી લઇ જવાનો પ્રયાસ કર્યો હતો પરંતુ સિક્યુરીટીએ ટ્રકને ગેટની બાહર નીકળવા દીધી નહી,બીજી તરફ ૧૦૦ નંબર પર મળેલ વર્દીને આધારે પોલીસ ઘટના સ્થળ પર પહોંચી ગઈ હતી,તેને જોઈ ટોળુ નાસી છૂટ્યુ હતું,બનાવ અંગે રોયલ્ટી ઇન્સ્પેકટર મેહુલભાઈ શાહ એ ટ્રક ચાલક તથા ધર્મેશભાઇ લાલજીભાઇ ચોધરી રહે,નવી વસાહત,વાસકુઈ,તા. બારડોલી,જી. સુરત વિરુધ્ધ સોનગઢ પોલીસ મથકે ફરિયાદ કરી હતી જેમની ફરિયાદને આધારે ગુન્હો રજીસ્ટર કરી સોનગઢ પોલીસ દ્વારા આગળની વધુ તપાસ શરૂ કરવામાં આવી હોવાનું જાણવા મળ્યું છે,